|  |  |  |
| --- | --- | --- |
| **Bosna i Hercegovina****Federacija Bosne i Hercegovine****Bosansko-podrinjski kanton Goražde****Općina Pale****Općinsko vijeće** |  | **Bosnia and Herzegovina****Federation of Bosnia and Herzegovina****Bosnian-Podrinje Canton of Goražde****Municipality of Pale****Municipal Council** |

Broj: 02-04-174/24

Prača: 26.12.2024. godine

Na osnovu člana 24. Statuta Općine Pale (“Službene novine Bosansko-podrinjskog kantona Goražde”, broj: 19/07, 11/08 i 6/13) i člana 78. Poslovnika Općinskog vijeća Općine Pale (“Službene novine Bosansko-podrinjskog kantona Goražde”, broj: 5/22), Općinsko vijeće Pale na svojoj **II** redovnoj sjednici održanoj dana **26.12.2024.** godine, **d o n o s i**

### O D L U K U

**O PRIHVATANJU PISMA NAMJERE AJLE PUHALO**

# **Član 1.**

Ovom Odlukom prihvata se pismo namjere Ajle Puhalo, kojim je iskazana namjera pokretanja poslovne djelatnosti iz oblasti pružanja frizerskih usluga.

# **Član 2.**

Ovlašćuje se Općinski načelnik da sa Ajlom Puhalo zaključi Ugovor o ustupanju poslovnog prostora koji se nalazi u ulici Himze Sablje br. 12, površine 16 kvadratnih metara, za otvaranje frizerskog salona, pod sljedećim uslovima:

* uz mjesečnu novčanu naknadu od 1,5 KM po kvadratnom metru,
* prvih 12 mjeseci korištenja prostora besplatno,
* obavezna registracija djelatnosti na području Općine Pale,
* obaveza korisnika da o svom trošku izvrši adaptaciju prostora za obavljanje registrovane djelatnosti,
* Općina Pale snosi troškove priključka električne energije i vode dok korisnik snosi troškove ostalih potrebnih priključaka
* korisnik snosi troškove tekućeg održavanja objekta, električne energije, vode, odvoza smeća, telefona, interneta i komunalne naknade.

# **Član 3.**

Ova Odluka stupa na snagu danom donošenja a naknadno će biti objavljena u Službenim novinama Bosansko-podrinjskog kantona Goražde.

**PREDSJEDAVAJUĆI**

Mr.sc. Senad Mutapčić, dipl. ing. maš.

**Dostavljeno**:

1. Službene novine BPK-a Goražde,
2. Općinski načelnik,
3. Ajla Puhalo,
4. U a/a.